  Туспуктэм: Николай Кузнецов Майя Бывальцева 12-14 курусёнэ Москваын туризмъя адӟытон ортче. Удмуртиез азинтонъя корпорация «Лэсьтэмын Удмуртиын» (Сделано в Удмуртии) стенд дасяз. Со сярысь элькун тӧролэн но кивалтэтлэн пресс-службазы ивортӥз. Сдендын ньыль компаниос ас луонлыкъёссэс возьмато, соос гастротуръёсын, парфюмерилэн музееныз, Удмуртиетӥ туръёсын, туризмъя объектъёслы дизайн-проектъёсын тодмато. Кызьы вераз Удмуртилэн тӧроезлэн Росси азьмурт бордын ялан ужась ыстэм муртэзлэсь – Удмуртиысь кивалтэтлэн тӧроезлэн воштӥсезлэсь ужзэ быдэсъясь Константин Сунцов, 2023-тӥ ар кутсконысен Удмуртиысь 61 компания Россиын но кунгож сьӧрын удысъёсъя укмыс адӟытонъёсы пыриськиз ни. « Со меӵак басьяськисен ваче вераськонъёс нуыны но вузъёсты возьматыны туж пайдалыко амал. Казахстанын мебель адӟтыонлы йылпумъянъёсъя, кылсярысь, Удмуртиысь компания отчы 2,5 миллион манет тыр небыт мебель келялоз » Константин Сунцов, Удмуртилэн тӧроезлэн Росси азьмурт бордын ялан ужась ыстэм муртэзлэсь – Удмуртиысь кивалтэтлэн тӧроезлэн воштӥсезлэсь ужзэ быдэсъясь «Малое и среднее предпринимательство и поддержка индивидуальной предпринимательской инициативы» йӧскалык ӵектос улсын компаниослы адӟытонэ пыриськон, стенд лэсьтон, интыез но тӥрлыкез арендовать карон понна тыризы. Тодэ вайытом, «Туризм и индустрия гостеприимства»йӧскалык ӵектосъя пуктэм модульной кунокуаос Удмуртиын 100 процентлы тырмо.  Тегъёс: Удмуртиысьтуризм адӟытон Удмуртия  